ddrg/super_eurlex huggingface dataset:
Official Journal L 236 , 23/09/2003 P. 0815 - 0815



5. IASCACH 31992 R 3760: Rialachán (CEE) Uimh. 3760/92 ón gComhairle an 20 Nollaig 1992 ag bunú córas Comhphobail le haghaidh iascaigh agus dobharshaothraithe (IO L 389, 31.12.1992, lch. 1), mar atá arna leasú go deireanach le: - 31998 R 1181: Rialachán (CE) Uimh. 1181/98 ón gComhairle an 4.6.1998 (IO L 164, 9.6.1998, lch. 1). Beidh feidhm ag Rialachán Uimh. 3760/92 maidir leis an Eastóin faoi réir na bhforálacha sonracha seo a leanas. Déanfar an scair d'áraigh iascaireachta an Chomhphobail atá le cionroinnt ar an Eastóin, i gcás stoc atá faoi rialú ag teorainn ghabhála, a bhunú de réir speicis agus creasa mar a leanas: Speiceas | Limistéar CITM nó CIIMB | Scaireanna na hEastóine (%) | Scadán | III b, c, d [3] amach ó "Aonad Bainistíochta 3" de CIIMB | 10,761 | Sprot | III b, c, d [3] | 11,455 | Bradán | III b, c, d [3] amach ó Fhoroinn 32 de CIIMB | 2,106 | Bradán | III d Foroinn 32 de CIIMB [3] | 10,254 | Trosc | III b, c, d [3] | 1,874 | Bainfear leas as na scaireanna sin don chéad chionroinnt árach iascaireachta ar an Eastóin i gcomhréir leis an nós imeachta dá bhforáiltear in Airteagal 8(4) de Rialachán (CEE) Uimh. 3760/92. Ina theannta sin, déanfar scair na hEastóine d'áraigh iascaireachta an Chomhphobail i Limistéar Rialúcháin NAFO a chinneadh tríd an gComhairle ag gníomhú di trí thromlach cáilithe ar thogra ón gCoimisiún, ar bhonn na cothromaíochta i bhfeidhm i NAFO le linn na tréimhse díreach roimh dháta an aontachais. [3] Uiscí an Chomhphobail. --------------------------------------------------
3. SAORGHLUAISEACHT CHAIPITIL

An Conradh ar an Aontas Eorpach

An Conradh ag bunú an Chomhphobail Eorpaigh:

D'ainneoin na n-oibleagáidí faoi na Conarthaí ar a bhfuil an tAontas Eorpach fothaithe, féadfaidh an tSlóvaic na rialacha maidir le neamhchónaitheoirí talamh talmhaíochta agus foraoiseacha a fháil arna leagan síos in Acht Uimh. 202/1995 Coll.um Malairt Eachtrach in Acht Uimh. 229/1991 Coll. um Úinéireacht Talaimh agus Maoine Talmhaíochta, mar atá arna leasú, a choimeád i bhfeidhm go ceann seacht mbliana ó dháta an aontachais. Ní fhéadfar i gcás ar bith cóir is lú fabhar a chur ar náisiúnach de Bhallstát i leith talamh talmhaíochta agus foraoiseacha a fháil ná cóir níos sriantaí a chur orthu ná ar náisiúnach tríú tír.

Náisiúnaigh de Bhallstát eile ar mian leo iad féin a bhunú mar fheirmeoirí féinfhostaithe agus a raibh cónaí orthu go dleathach sa tSlóvaic, agus iad gníomhach san fheirmeoireacht, ar feadh trí bliana leanúnacha ar a laghad, ní bheidh siad faoi réir fhorálacha na míre sin roimhe seo ná aon nósanna imeachta eile seachas nósanna imeachta a bhfuil náisiúnaigh na Slóvaice faoina réir.

Déanfar athbhreithniú ginearálta ar na bearta idirthréimhseacha sin roimh dheireadh an tríú bliain tar éis dháta an aontachais. Chuige sin, cuirfidh an Coimisiún tuarascáil faoi bhráid na Comhairle. Féadfaidh an Chomhairle, ag gníomhú di d'aon toil ar thogra ón gCoimisiún, a chinneadh an idirthréimhse atá sonraithe sa chéad mhír a ghiorrú nó deireadh a chur léi.

Má thugann an tSlóvaic nósanna imeachta um údarú isteach le haghaidh neamhchónaitheoirí eastát réadach a fháil sa tSlóvaic i rith na hidirthréimhse, beidh siad bunaithe ar chritéir atá trédhearcach, oibiachtúil, cobhsaí agus poiblí. Cuirfear na critéir sin i bhfeidhm ar dhóigh neamhidirdhealaitheach agus ní dhifreálfaidh siad idir náisiúnaigh na Slóvaice agus náisiúnaigh na mBallstát eile.

Má tá fianaise leordhóthanach ann go mbeidh, tráth na hidirthréimhse a dhul in éag, suaitheadh tromchúiseach nó baol de ar mhargadh na Slóvaice i dtalamh talmhaíochta, cinnfidh an Coimisiún, arna iarraidh sin don tSlóvaic, an idirthréimhse a fhadú ar feadh tréimhse trí bliana ar a mhéad.

--------------------------------------------------
Official Journal L 236 , 23/09/2003 P. 0819 - 0819



3. SAORGHLUAISEACHT CHAIPITIL An Conradh ar an Aontas Eorpach; An Conradh ag bunú an Chomhphobail Eorpaigh. D'ainneoin na n-oibleagáidí faoi na Conarthaí ar a bhfuil an tAontas Eorpach fothaithe, féadfaidh an Chipir a reachtaíocht mar atá i bhfeidhm ar an 31 Nollaig 2000 maidir le háiteanna cónaithe a fháil d'úsáid thánaisteach a choimeád ar bun go ceann cúig bliana ó dháta an aontachais (an Dlí um Maoin Dhochorraithe a Fháil (Eachtrannaigh) (Cap. 109 agus Dlíthe 52/1969, 55/1972 agus 50/1990), Cinneadh 50.228 ó Chomhairle na nAirí dar dáta 25.8.1999 agus Ciorclán ón Roinn Gnóthaí Inmheánacha an 30.9.1999 chuig Oifigigh Cheantair. --------------------------------------------------
A. REACHTAÍOCHT TALMHAÍOCHTA

1. 31991 R 2092: Rialachán (CEE) Uimh. 2092/91 ón gComhairle an 24 Meitheamh 1991 maidir le táirgeadh orgánach táirgí talmhaíochta agus sonraí ag tagairt dó ar tháirgí talmhaíochta agus earraí bia ( IO L 198, 22.7.1991, lch. 1), mar atá arna leasú go deireanach le:

- 32002 R 0473: Rialachán (CE) Uimh. 473/2002 ón gCoimisiún an 15.3.2002 (IO L 75, 16.3.2002, lch. 21).

De mhaolú ar Airteagal 6(1), (2) agus (3) de Rialachán (CEE) Uimh. 2092/91, ceadófar síolta agus ábhar iomadaithe fásrúil nach dtáirgtear tríd an modh orgánach táirgthe a úsáid san fheirmeoireacht orgánach san Liotuáin go dtí an 1 Eanáir 2006.

De mhaolú ar Airteagal 6(1) de Rialachán (CEE) Uimh. 2092/91, ceadófar siúcra neamhorgánach a úsáid d'ullmhóidí mar ábhar beatha do bheacha i mbeachlanna orgánacha deimhnithe sa Liotuáin go dtí an 1 Eanáir 2006.

2. 31997 R 2597: Rialachán (CEE) Uimh. 2597/97 ón gComhairle 18 Nollaig 1997 ag leagan síos rialacha breise maidir le comheagraíocht an mhargaidh i mbainne agus táirgí bainne lena n-ól (IO L 351, 23.12.1997, lch. 13), mar atá arna leasú go deireanach le:

- 31999 R 1602: Rialachán (CE) Uimh. 1602/1999 ón gComhairle an 19.7.1999 (IO L 189, 22.7.1999, lch. 43).

De mhaolú ar Airteagal 3(1)(b) agus (c) de Rialachán (CEE) Uimh. 2597/97, ní bheidh feidhm go dtí an 1 Eanáir 2009 ag na ceanglais a bhaineann le cion saille maidir le bainne le hól arna tháirgeadh sa Liotuáin sa mhéid go bhféadfaidh an Liotuáin bainne a bhfuil cion saille 3,2 % (m/m) aige a chur i leith aicme an bhainne agus bainne a bhfuil cion saille 1,0 % (m/m) ar a laghad agus 2,5 % ar a mhéid aige a chur i leith aicme an bhainne leathbhearrtha. Ní fhéadfar bainne le hól nach gcomhlíonann na ceanglais a bhaineann le cion saille a mhargú ach amháin sa Liotuáin nó i dtríú tíortha.

3. 31999 R 1254: Rialachán (CE) Uimh. 1254/1999 ón gComhairle an 17 Bealtaine 1999 maidir le comheagraíocht an mhargaidh i mairteoil agus laofheoil (IO L 160, 26.6.1999, lch. 21), mar atá arna leasú go deireanach le:

- 32001 R 2345: Rialachán (CE) Uimh. 2345/2001 ón gCoimisiún an 30.11.2001 (IO L 315, 1.12.2001, lch. 29).

De mhaolú ar Airteagal 3(f) de Rialachán (CE) Uimh. 1254/1999, féadfaidh an Liotuáin go dtí deireadh na bliana 2006 a mheas go bhfuil ba diúil de na pórtha atá liostaithe in Iarscríbhinn I a ghabhann le Rialachán (CE) Uimh. 2342/1999 ón gCoimisiún ag leagan síos rialacha mionsonraithe chur i bhfeidhm Rialachán (CE) Uimh. 1254/1999 ón gComhairle maidir le comheagraíocht an mhargaidh i mairteoil agus laofheoil cáilithe don phréimh do bha diúil faoi Fhoroinn 3 de Rialachán (CE) Uimh. 1254/1999 [2], ar chuntar go bhfuil siad dortha nó inseamhnaithe ag tairbh de phór feola.

[2] IO L 281, 4.11.1999, lch. 30.

--------------------------------------------------
Official Journal L 236 , 23/09/2003 P. 0946 - 0946



Prótacal Uimh. 5 maidir le hidirthuras daoine de thalamh idir réigiún Kaliningrad agus codanna eile de Chónaidhm na Rúise TÁ NA hARDPHÁIRTITHE CONARTHACHA, AG FÉACHAINT DÓIBH do staid faoi leith réigiún Kaliningrad de chuid Chónaidhm na Rúise i gcomhthéacs mhéadú an Aontais, AG AITHINT DÓIBH oibleagáidí agus ceanglais na Liotuáine i dtaca leis an acquis ag bunú limistéar saoirse, slándála agus ceartais, AG TABHAIRT DÁ nAIRE DÓIBH, go háirithe, go ndéanfaidh an Liotuáin acquis CE a chur i bhfeidhm agus a chur chun feidhme go hiomlán maidir leis an liosta de thríú tíortha a bhfuil ar a náisiúnaigh víosaí a bheith ina seilbh acu ar thrasnú teorainneacha seachtracha dóibh agus de na tríú tíortha a bhfuil a náisiúnaigh saor ón gceanglas sin mar aon le acquis CE maidir le formáid chomhionann do víosa amhail ón aontachas ar a dhéanaí, AG AITHINT DÓIBH gur ceist a bhaineann leis an Aontas ina iomláine idirthuras daoine de thalamh idir réigiún Kaliningrad agus codanna eile de Chónaidhm na Rúise agus gur cóir déileáil leis amhlaidh agus nach cóir go leanfadh aon iarmhairt neamhfhabhrach uaidh don Liotuáin, AG FÉACHAINT DÓIBH don chinneadh atá le glacadh ag an gComhairle rialuithe ag teorainneacha inmheánacha a dhíchur tar éis di a fhíorú gur comhalladh na coinníollacha is gá chuige sin, AGUS É A BHEITH DE RÚN DAINGEAN ACU cuidiú leis an Liotuáin na coinníollacha a chomhall a thúisce is féidir le haghaidh rannpháirteachais iomláin i limistéar Schengen gan teorainneacha inmheánacha, TAR ÉIS COMHAONTÚ AR NA FORÁLACHA SEO A LEANAS: Airteagal 1 Ní chuirfidh rialacha agus socruithe an Chomhphobail maidir le hidirthuras daoine de thalamh idir réigiún Kaliningrad agus codanna eile de Chónaidhm na Rúise agus go háirithe Rialachán ón gComhairle ag bunú Doiciméad Idirthurais Éascaithe (DIE) sonrach, Doiciméad Idirthurais Iarnróid Éascaithe (DIE) agus ag leasú na dTeagasc Coiteann Consalach agus an Lámhleabhair Choitinn iontu féin moill ar rannpháirteachas iomlán na Liotuáine in acquis Schengen, lena n-áirítear teorainneacha inmheánacha a dhíothú, ná ní bheidh siad ina gcosc air. Airteagal 2 Cuideoidh an Comhphobal leis an Liotuáin na rialacha agus socruithe maidir le hidirthuras daoine de thalamh idir réigiún Kaliningrad agus codanna eile de Chónaidhm na Rúise a chur chun feidhme ar mhaithe le rannpháirteachas iomlán na Liotuáine i limistéar Schengen a thúisce is féidir. Cuideoidh an Comhphobal leis an Liotuáin idirthuras daoine idir réigiún Kaliningrad agus codanna eile de Chónaidhm na Rúise a bhainistiú agus, go háirithe, iompróidh sé aon chostais bhreise arna dtabhú trí na forálacha sonracha den acquis dá bhforáiltear i gcás idirthurais den sórt sin a chur chun feidhme. Airteagal 3 Gan dochar do chearta flaitheasacha na Liotuáine, aon chinneadh breise maidir le hidirthuras daoine idir réigiún Kaliningrad agus codanna eile de Chónaidhm na Rúise, ní ghlacfaidh an Chomhairle é ach amháin tar éis aontachas na Liotuáine agus ag gníomhú di d'aon toil ar thogra ón gCoimisiún. --------------------------------------------------
Official Journal L 236 , 23/09/2003 P. 0866 - 0867



II. REACHTAÍOCHT FITEASLÁINTÍOCHTA 32002 L 0053: Treoir 2002/53/CE ón gComhairle an 13 Meitheamh 2002 maidir leis an gcatalóg choiteann de chineálacha de speicis phlandaí talmhaíochta ( IO L 193, 20.7.2002, lch. 1); 32002 L 0055: Treoir 2002/55/CE ón gComhairle an 13 Meitheamh 2002 maidir le síolta glasraí a mhargú (IO L 193, 20.7.2002, lch. 33). Féadfaidh Málta a chur ar athló ar feadh tréimhse cúig bliana tar éis dháta an aontachais cur i bhfeidhm Threoracha 2002/53/CE agus 2002/55/CE maidir le margú síolta ar a críoch de chineálacha atá liostaithe ina cuid catalóg náisiúnta faoi seach de chineálacha de speicis phlandaí talmhaíochta agus cineálacha de speicis phlandaí glasraí nár glacadh go hoifigiúil leo i gcomhréir le forálacha na dTreoracha sin. Le linn na tréimhse sin ní dhéanfar síolta den sórt sin a mhargú ar chríoch Bhallstát eile. --------------------------------------------------
Official Journal L 236 , 23/09/2003 P. 0039 - 0039



Airteagal 18 Cuirtear an mhír seo a leanas le hAirteagal 57(1) de Chonradh CE: "I ndáil le srianta atá ann faoin dlí náisiúnta san Eastóin agus san Ungáir, is é an dáta ábhartha an 31 Nollaig 1999." --------------------------------------------------
Official Journal L 236 , 23/09/2003 P. 0978 - 0978



20. Dearbhú Comhpháirteach ó Phoblacht Chónaidhme na Gearmáine agus ó Phoblacht na hOstaire maidir le faireachán a dhéanamh ar an tsábháilteacht núicléach Cuireann Poblacht Chónaidhme na Gearmáine agus Poblacht na hOstaire i bhfios go láidir a thábhachtaí atá sé leanúint den phróiseas faireacháin maidir leis na moltaí a chur chun feidhme a bhaineann le feabhas a chur ar an tsábháilteacht núicléach sna tíortha aontachais, mar a ardaíodh an cheist ag an gComhairle um Ghnóthaí Ginearálta agus Caidreamh Eachtrach ar an 10 Nollaig 2002, go dtí go bhfuil toradh ar fáil. --------------------------------------------------
B. BAINISTÍOCHT DRAMHAÍOLA

1. 31993 R 0259: Rialachán (CEE) Uimh. 259/93 ón gComhairle an 1 Feabhra 1993 maidir le loingsiú dramhaíola a mhaoirsiú agus a rialú laistigh den Chomhphobal Eorpach agus isteach ann agus amach as (IO L 30, 6.2.1993, lch. 1), mar atá arna leasú go deireanach le:

- 32001 R 2557: Rialachán (CE) Uimh. 2557/2001 ón gCoimisiún an 28.12.2001 (IO L 349, 31.12.2001, lch. 1).

(a) Go dtí an 31 Nollaig 2010, cuirfear in iúl do na húdaráis inniúla gach loingsiú dramhaíola chuig an Laitvia lena hathghabháil atá liostaithe in Iarscríbhinní II, III agus IV a ghabhann le Rialachán Uimh. (CEE) 259/93 agus loingsithe dramhaíola nach bhfuil liostaithe sna hIarscríbhinní sin agus próiseálfar iad ar cothrom le hAirteagail 6, 7 agus 8 den Rialachán.

(b) De mhaolú ar Airteagal 7(4) de Rialachán Uimh. (CEE) 259/93, déanfaidh na húdaráis inniúla agóid i gcoinne loingsithe dramhaíola lena hathghabháil atá liostaithe in Iarscríbhinní II, III agus IV a ghabhann leis an Rialachán agus i gcoinne loingisthe dramhaíola lena hathghabháil nach bhfuil liostaithe sna hIarscríbhinní sin arb é a gceann scríbe áis a thairbhíonn de mhaolú sealadach ar fhorálacha áirithe de Threoir 96/61/CE maidir le cosc agus rialú iomlánaithe ar an truailliú [5] le linn na tréimhse ina gcuirtear an maolú sealadach i bhfeidhm maidir leis an áis chinn scríbe.

2. 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10).

De mhaolú ar Airteagal 6 (1) (a) agus (b) de Threoir 94/62/CE, bainfidh an Laitvia amach na spriocanna aisghabhála agus athchúrsála do na hábhair pacáistithe seo a leanas faoi cheann an 31 Nollaig 2007 i gcomhréir leis na spriocanna idirmheánacha seo a leanas:

- plaistigh a athchúrsáil: 11% de réir meáchain faoi cheann dháta an aontachais, 12% faoi cheann 2004, 13% faoi cheann 2005 agus 14% faoi cheann 2006;

- ráta iomlán athghabhála: 33% de réir meáchain faoi cheann dháta an aontachais, 37% faoi cheann 2004, 42% faoi cheann 2005 agus 46% faoi cheann 2006.

3. 31999 L 0031: Treoir 1999/31/CE ó Pharlaimint na hEorpa agus ón gComhairle an an 26 Aibreán 1999 maidir le líonadh talún le dramhaíl (IO L 182, 16.7.1999, lch. 1).

De mhaolú ar an dara fleasc d'Airteagal 2(g) de Threoir 1999/31/CE, agus gan dochar do Threoir 75/442/CEE [6] maidir le dramhaíl, agus do Threoir 91/689/CEE [7] maidir le dramhaíl chontúirteach, ní mheasfar go dtí an 31 Nollaig 2004 sa Laitvia gur líonadh talún láithreán líonta talún a úsáidtear do stóráil shealadach dramhaíola contúirtí arna giniúint laistigh den Laitvia.

[5] IO L 257, 10.10.1996, lch. 26.

[6] IO L 194, 25.7.1975, lch. 39. Treoir mar atá arna leasú go deireanach le Cinneadh 96/350/CE ón gCoimisiún (IO L 135, 6.6.1996, lch. 32).

[7] IO L 377, 31.12.1991, lch. 20. Treoir mar atá arna leasú go deireanach le Treoir 94/31/CE ón gComhairle (IO L 168, 2.7.1994, lch. 28).

--------------------------------------------------
41. Dearbhú ó Phoblacha na Slóivéine maidir le roinnt réigiúnach thodhchaí Phoblacht na Slóivéine

Cuireann Poblacht na Slóivéine i bhfios go láidir a tábhachtaí atá an fhorbairt réigiúnach chothrom dar léi agus an riachtanas atá leis na héagothromaíochtaí socheacnamaíocha idir a cuid réigiún a laghdú.

Tugann Poblacht na Slóivéine dá haire gur ag Poblacht na Slóivéine go heisiach atá an inniúlacht le haghaidh cinntí maidir lena roinnt réigiúnach. Eisceacht air sin is ea roinnt réigiúnach na Slóivéine ar mhaithe le rangú réigiúnach coiteann na n-aonad críochach (NUTS).

I gcomhthéacs na caibidlíochta ar an aontachas socraíodh go sealadach an tsaincheist maidir le roinnt réigiúnach na Slóivéine ag leibéal NUTS 2 ag an naoú cruinniú déag den Chomhdháil ag leibéal cúnta ar an 29 Iúil 2002, faoi na téarmaí atá leagtha amach i gConclúidí na Comhdhála. Daingníodh na Conclúidí sin ag an gcruinniú Aireachta den Chomhdháil Aontachais ar an 1 Deireadh Fómhair 2002.

Rinneadh dearbhú ó Phoblacht na Slóivéine nach ndearna aon Bhallstát agóid ina choinne tráth ar bith a chur isteach i gConclúidí na Comhdhála agus seo mar atá an sliocht ábhartha de:

"Tá áthas ar an tSlóivéin a thabhairt dá haire gur thug an AE dá aire go measfar críoch iomlán na Slóivéine mar aon réigiún aonair ag leibhéal NUTS 2 don tréimhse go dtí deireadh 2006, go bhfuil sé d'intinn ag an tSlóivéin aon Doiciméad Aonair um Chlárú a fholaíonn críoch iomlán na Slóivéine don tréimhse um chlárú go dtí deireadh 2006 a chur chun feidhme, agus go leanfaidh an tSlóivéin leis na pléití leis an gCoimisiún ar an roinnt chríochach chun forbairt réigiúnach chothrom a áirithiú chun an rangú NUTS a athbhreithniú, agus í faoin am sin ina Ballstát, ag deireadh 2006 ar a dhéanaí.

Má ghlactar an togra um Rialachán ó Pharlaimint na hEorpa agus ón gComhairle maidir le rangú coiteann d'Aonaid Chríochacha ar mhaithe le staidreamh (NUTS) a bhunú agus má thagann sé i bhfeidhm roimh aontachas na Slóivéine, déanfaidh an tSlóivéin caibidlíocht más gá maidir lena chur i bhfeidhm ar roinnt chríochach na Slóivéine.

Ar an mbonn sin is féidir leis an tSlóivéin glacadh leis an togra ón AE agus comhaontú ag an gcéim seo nach gá tuilleadh caibidlíochta ar an gcaibidil seo."

--------------------------------------------------
Official Journal L 236 , 23/09/2003 P. 0919 - 0919



A. REACHTAÍOCHT TALMHAÍOCHTA 32001 R 1260: Rialachán (CEE) Uimh. 1260/2001 ón gComhairle an 19 Meitheamh 2001 maidir le comheagraíocht mhargaidh in earnáil an tsiúcra (IO L 178, 30.6.2001, lch. 1), mar atá arna leasú le: - 32002 R 0680: Rialachán (CEE) Uimh. 680/2002 ón gCoimisiún an 19.4.2002 (IO L 104, 20.4.2002, lch. 26). De mhaolú ar Airteagal 45 de Rialachán (CE) Uimh. 1206/2001 agus ar na hAirteagail chomhfhreagracha de na Rialacháin maidir le comheagraíocht na margaí talmhaíochta féadfaidh an tSlóvaic leanúint go dtí an 31 Nollaig 2006 de státchabhair a dheonú chun a áirithiú go n-oibreoidh an córas admhála stórais agus admhála earraí arna leagan síos in Acht Uimh. 144/1998 Z. z. um Admháil Stórais agus Earraí a tháinig i bhfeidhm ar an 1 Meitheamh 1998. Tíolacfaidh an tSlóvaic don Choimisiún tuarascáil bhliantúil maidir leis an mbeart státchabhrach sin a chur chun feidhme ina sonraítear foirm na cabhrach agus na méideanna. --------------------------------------------------
Airteagal 3

1. Forálacha acquis Schengen mar atá arna lánpháirtiú i gcreat an Aontais Eorpaigh leis an bPrótacal atá i gceangal leis an gConradh ar an Aontas Eorpach agus leis an gConradh ag bunú an Chomhphobail Eorpaigh (dá ngairtear "Prótacal Schengen" anseo feasta), agus na hionstraimí ag cur leis nó atá gaolmhar leis ar dhóigh eile, atá liostaithe in Iarscríbhinn I a ghabhann leis an Ionstraim seo, mar aon le haon ionstraimí breise den sórt sin a fhéadfar a ghlacadh roimh dháta an aontachais, beidh siad ina gceangal ar na Ballstáit nua agus beidh feidhm acu iontu ó dháta an aontachais.

2. Na forálacha sin de acquis Schengen mar atá arna lánpháirtiú i gcreat an Aontais Eorpaigh agus na hionstraimí ag cur leis nó atá gaolmhar leis ar dhóigh eile nach dtagraítear dóibh i mír 1, agus iad ina gceangal ar na Ballstáit nua, ní bheidh feidhm acu i mBallstát nua ach de bhun cinnidh ón gComhairle chuige sin tar éis fíorú, i gcomhréir leis na forálacha infheidhme de nósanna imeachta Schengen, go bhfuil na coinníollacha riachtanacha comhallta sa Bhallstát nua sin agus agus tar éis dul i gcomhairle le Parlaimint na hEorpa.

Glacfaidh an Chomhairle a cinneadh ag gníomhú di le haontoilíocht a comhaltaí a ionadaíonn Rialtais na mBallstát a bhfuil na forálacha dá dtagraítear sa mhír seo curtha in éifeacht cheana ina leith agus an ionadaí do Rialtas an Bhallstáit a bhfuil na forálacha sin le cur in éifeacht ina leith. Glacfaidh na comhaltaí den Chomhairle a ionadaíonn Rialtais na hÉireann agus Ríocht Aontaithe na Breataine Móire agus Thuaisceart Éireann páirt i gcinneadh den sórt sin a mhéad a bhaineann sé le forálacha acquis Schengen agus na hionstraimí ag cur leis nó atá gaolmhar leis ar dhóigh eile ina bhfuil na Ballstáit sin rannpháirteach.

3. Beidh na Comhaontuithe arna dtabhairt i gcrích ag an gComhairle faoi Airteagal 6 de Phrótacal Schengen ina gceangal ar na Ballstáit nua ó dháta an aontachais.

4. Gabhann na Ballstáit nua orthu féin i leith na gcoinbhinsiún nó na n-ionstraimí sin sa réimse ceartais agus gnóthaí baile atá doscartha ó ghnóthú chuspóirí Chonradh AE:

- aontú dóibh siúd atá oscailte le haghaidh a sínithe ag na Ballstáit láithreacha faoi cheann dháta an aontachais, agus dóibh siúd atá tarraingthe suas ag an gComhairle i gcomhréir le Teideal VI de Chonradh AE agus atá molta do na Ballstáit lena nglacadh;

- socruithe riaracháin agus eile a thabhairt isteach, ar nós a bhfuil glactha faoi cheann dháta an aontachais ag na Ballstáit láithreacha nó ag an gComhairle, chun comhar praiticiúil a éascú idir institiúidí agus eagraíochtaí de chuid na mBallstát a oibríonn sa réimse ceartais agus gnóthaí baile.

--------------------------------------------------
Official Journal L 236 , 23/09/2003 P. 0983 - 0983



39. Dearbhú ó Rialtas Phoblacht na Polainne maidir leis an moráltacht phoiblí Tuigtear do Rialtas Phoblacht na Polainne nach bhfuil aon ní i bhforálacha an Chonartha ar an Aontas Eorpach, na gConarthaí ag bunú na gComhphobal Eorpach agus i bhforálacha na gconarthaí ag leasú nó ag forlíonadh na gconarthaí sin a chuireann cosc ar an Stát Polannach ceisteanna lena ngabhann tábhacht mhorálta a rialáil maille le ceisteanna a bhaineann le cosaint na beatha daonna. --------------------------------------------------
Official Journal L 236 , 23/09/2003 P. 0049 - 0049



Airteagal 61 Cuirfidh Rialtas Phoblacht na hIodáile chuig Rialtais na mBallstát nua cóip dheimhnithe den Chonradh ar an Aontas Eorpach, den Chonradh ag bunú an Chomhphobail Eorpaigh agus den Chonradh ag bunú an Chomhphobail Eorpaigh do Fhuinneamh Adamhach, agus de na Conarthaí á leasú nó á bhforlíonadh, lena n-áirítear an Conradh i dtaobh aontachas Ríocht na Danmhairge, na hÉireann agus Ríocht Aontaithe na Breataine Móire agus Thuaisceart Éireann le Comhphobal Eacnamaíochta na hEorpa agus leis an gComhphobal Eorpach do Fhuinneamh Adamhach, an Conradh i dtaobh aontachas na Poblachta Heilléanaí le Comhphobal Eacnamaíochta na hEorpa agus leis an gComhphobal Eorpach do Fhuinneamh Adamhach, an Conradh i dtaobh aontachas Ríocht na Spáinne agus Phoblacht na Portaingéile le Comhphobal Eacnamaíochta na hEorpa agus leis an gComhphobal Eorpach do Fhuinneamh Adamhach, agus an Conradh i dtaobh aontachas Phoblacht na hOstaire, Phoblacht na Fionlainne agus Ríocht na Sualainne leis an Aontas Eorpach, sa Bhéarla, sa Danmhairgis, san Fhionlainnis, sa Fhraincis, sa Ghaeilge, sa Ghearmáinis, sa Ghréigis, san Iodáilis, san Ollainnis, sa Phortaingéilis, sa Spáinnis agus sa tSualainnis. Déanfar téacsanna na gConarthaí sin, arna dtarraingt suas san Eastóinis, sa Laitvis, sa Liotuáinis, sa Mháltais, sa Pholainnis, sa tSeicis, sa tSlóivéinis, sa tSlóvaicis agus san Ungáiris, a chur i gceangal leis an Ionstraim seo. Is téacsanna comhúdarásacha faoi na coinníollacha céanna le téacsanna na gConarthaí dá dtagraítear sa chéad mhír arna dtarraingt suas sna teangacha láithreacha na téacsanna sin. --------------------------------------------------
Official Journal L 236 , 23/09/2003 P. 0821 - 0821



A. CÁILÍOCHT AN AEIR 31999 L 0032: Treoir 1999/32/CE ón gComhairle an 26 Márta 1999 a bhaineann le laghdú ar an gcion sulfair i leachtbhreoslaí áirithe agus ag leasú Threoir 93/12/CEE (IO L 121, 11.5.1999, lch. 13). De mhaolú ar Airteagail 3(1) agus 4(1) de Threoir 1999/32/CE, ní bheidh feidhm ag na ceanglais do pheitreal agus breosla díosail maidir leis an gCipir ar feadh tréimhse bliana ó dháta an aontachais. Le linn na tréimhse seo, féadfaidh an Chipir maolú faoi Airteagail 3(2) agus (5) agus 4(3) agus (4) den Treoir a lorg. --------------------------------------------------